CELEX: 32012R0298
Language: da
Date: 2012-04-02 00:00:00
Title: Kommissionens gennemførelsesforordning (EU) nr. 298/2012 af 2. april 2012 om tarifering af varer i den kombinerede nomenklatur

5.4.2012   
            
            
               DA
            
            
               Den Europæiske Unions Tidende
            
            
               L 99/12
            
         KOMMISSIONENS GENNEMFØRELSESFORORDNING (EU) Nr. 298/2012
   af 2. april 2012
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2 ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, og som ikke er i overensstemmelse med denne forordning, fortsat kan påberåbes af modtageren i et tidsrum på 60 dage i henhold til bestemmelserne i artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2), jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er anført i kolonne 1 i skemaet i bilaget, tariferes i den kombinerede nomenklatur i den i kolonne 2 i skemaet nævnte KN-kode.
   Artikel 2
   Bindende tariferingsoplysninger, der er meddelt af medlemsstaternes toldmyndigheder, og som ikke er i overensstemmelse med denne forordning, kan fortsat påberåbes i et tidsrum på 60 dage i henhold til bestemmelserne i artikel 12, stk. 6, i forordning (EØF) nr. 2913/92, jf. dog de i Den Europæiske Union gældende foranstaltninger vedrørende ordninger med dobbeltkontrol og forudgående og efterfølgende tilsyn med tekstilvarer ved indførsel i Den Europæiske Union.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 2. april 2012.
      
         
            På Kommissionens vegne For formanden
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  Konfektioneret vare i form af en ærmeløs beklædningsgenstand, som dækker den øverste del af kroppen og går ned over hofterne. Varen består af tre stykker, som er syet sammen. De enkelte stykker består af tre lag, hvoraf de to yderste er af vævet tekstilstof af kemofibre (nylon) og det inderste, som fungerer som strålebeskyttelse, er fremstillet af en blanding af antimonpulver, wolframpulver og en polymer. De tre lag er syet sammen langs kanterne med et kantebånd.
                  De to forreste stykker overlapper hinanden helt, venstre over højre, og holdes sammen af to brede, lange og vertikale burrebånd foran og to kortere burrebånd ved skuldrene. I forsidelukningen indgår også tre klikspænder i højre side. Varen har rund halsudskæring, brystlomme i venstre side og vatterede skuldre.
                  (arbejds- og beskyttelsesbeklædning)
                  (Se fotografi nr. 659 A og B) (1)
                  
               
               
                  6211 33 10
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 7 e) til afsnit XI, bestemmelse 8 til kapitel 62 samt teksten til KN-kode 6211, 6211 33 og 6211 33 10.
                  Varen er beregnet til at blive båret som beskyttelsesbeklædning mod stråling i forbindelse med erhvervsaktiviteter, hvor der forekommer røntgenstråler. Den skal betragtes som arbejds- og beskyttelsesbeklædning, eftersom den er udformet til at bæres udelukkende eller hovedsagelig med henblik på at yde beskyttelse af anden beklædning og/eller personer ved industri- eller andet erhvervsarbejde eller ved husligt arbejde (se også forklarende bemærkninger til KN, kapitel 62, almindelige bemærkninger, nr. 4).
                  Beskyttelsesdragter mod stråling er omfattet af pos. 6210 i afsnit XI (se også forklarende bemærkninger til HS, pos. 6210, andet stykke). Da varen imidlertid ikke er konfektioneret af tekstilstof henhørende under position 5602, 5603, 5903, 5906 eller 5907 er tarifering under denne position udelukket.
                  I betragtning af varens almene udseende som beklædningsgenstand, dens form og det tekstilmateriale, som de to yderste lag er fremstillet af, er tarifering efter varens inderste lag udelukket. Tarifering under KN-kode 8110 90 00 er derfor udelukket.
                  Varen skal derfor tariferes under KN-kode 6211 33 10 som arbejds- og beskyttelsesbeklædning.
               
            
         
      
         
      
         (1)  Fotografierne er udelukkende vejledende.